ddrg/super_eurlex huggingface dataset:
Απόφαση της Επιτροπής

της 5ης Φεβρουαρίου 2003

για την τροποποίηση της οδηγίας 95/70/ΕΚ του Συμβουλίου για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων

[κοινοποιηθείσα υπό τον αριθμό Ε(2003) 432]

(Κείμενο που παρουσιάζει ενδιαφέρον για τον ΕΟΧ)

(2003/83/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 95/70/ΕΚ του Συμβουλίου, της 22ας Δεκεμβρίου 1995, για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων(1), όπως τροποποιήθηκε από την απόφαση 2001/293/ΕΚ της Επιτροπής(2), και ιδίως το άρθρο 9 δεύτερο εδάφιο,

Εκτιμώντας τα ακόλουθα:

(1) Στην οδηγία 95/70/ΕΚ περιλαμβάνονται σοβαρές ασθένειες μαλακίων για τις οποίες εφαρμόζονται ορισμένες διατάξεις για την παρακολούθηση και τον έλεγχο των ασθενειών οι οποίες προβλέπονται από την εν λόγω οδηγία.

(2) Προκειμένου να ληφθούν υπόψη οι εξελίξεις της κατάστασης των ασθενειών στην Κοινότητα και στις τρίτες χώρες καθώς επίσης και οι επιστημονικές γνώσεις και η πρακτική εμπειρία που αποκτήθηκε κατά τη διάρκεια των πρόσφατων ετών, θα πρέπει να επικαιροποιηθεί ο κατάλογος των ασθενειών των μαλακίων, παθογόνων παραγόντων και των προσβαλλόμενων ειδών του παραρτήματος Δ της οδηγίας 95/70/ΕΚ.

(3) Θα πρέπει επίσης να δοθεί ιδιαίτερη προσοχή σε ασθένειες οι οποίες θα μπορούσαν να προκαλέσουν σοβαρές ζημιές στο απόθεμα μαλακίων εάν εισαχθούν ή εξαπλωθούν στην Κοινότητα, όπως είναι εκείνες που πρέπει να ανακοινώνονται στο Διεθνές Γραφείο Επιζωοτιών (OIE), καθώς και εκείνες που είναι σπάνιες ή εξωτικές όσον αφορά την Κοινότητα.

(4) Τα είδη που αναφέρονται ως είδη "ξενιστές για τις εν λόγω ασθένειες και παθογόνους παράγοντες" θα πρέπει να είναι τουλάχιστον εκείνα που καθορίζονται στην πλέον πρόσφατη έκδοση του διεθνούς κώδικα υγείας υδρόβιων ζώων του ΟΙΕ.

(5) Θα πρέπει να προβλεφθεί μια χρονική περίοδος για την εφαρμογή των νέων αυτών απαιτήσεων.

(6) Ως εκ τούτου, η οδηγία 95/70/ΕΚ θα πρέπει να τροποποιηθεί.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Δ της οδηγίας 95/70/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση εφαρμόζεται από τις 8 Απριλίου 2003.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 5 Φεβρουαρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 332 της 30.12.1995, σ. 33.

(2) ΕΕ L 100 της 11.4.2001, σ. 30.

ΠΑΡΑΡΤΗΜΑ

"ΠΑΡΑΡΤΗΜΑ Δ

>ΘΕΣΗ ΠΙΝΑΚΑ>

Σημείωση:

Στα προσβαλλόμενα είδη-ξενιστές περιλαμβάνονται επίσης άλλα είδη που καθορίζονται, για τον εν λόγω παθογόνο παράγοντα, στον πλέον πρόσφατο διεθνή κώδικα υγείας υδρόβιων ζώων του Διεθνούς Γραφείου Επιζωοτιών (ΟΙΕ)."
Απόφαση του Συμβουλίου

της 17ης Δεκεμβρίου 2003

για τροποποίηση της απόφασης 95/408/ΕΚ σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια, όσον αφορά την παράταση της ισχύος της

(2003/912/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την απόφαση 95/408/ΕΟΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), και ιδίως το άρθρο 9,

την πρόταση της Επιτροπής,

Εκτιμώντας τα ακόλουθα:

(1) Η ισχύς της απόφασης 95/408/EΚ λήγει στις 31 Δεκεμβρίου 2003.

(2) Η πρόταση της Επιτροπής σχετικά με κανονισμό του Ευρωπαϊκού Κοινοβουλίου και του Συμβουλίου για τον καθορισμό λεπτομερών κανόνων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο ("κανονισμός για την οργάνωση επίσημων ελέγχων") προβλέπει μια νέα διαδικασία για την κατάρτιση καταλόγων εγκαταστάσεων τρίτων χωρών με σκοπό να αντικατασταθούν οι κανόνες που θεσπίζονται με την απόφαση 95/408/ΕΚ.

(3) Η ισχύς της απόφασης 95/408/EΚ θα πρέπει να παραταθεί για να γεφυρωθεί το κενό μεταξύ εκπνοής της ισχύος της εν λόγω απόφασης και θέσης σε ισχύ του κανονισμού για την οργάνωση επίσημων ελέγχων.

(4) Η απόφαση 95/408/ΕΚ θα πρέπει, ως εκ τούτου, να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 9 της απόφασης 95/408/EΚ η ημερομηνία "31 Δεκεμβρίου 2003" αντικαθίσταται από την ημερομηνία "31 Δεκεμβρίου 2005".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 2003.

Για το Συμβούλιο

Ο Πρόεδρος

G. Alemanno

(1) ΕΕ L 243 της 11.10.1995, σ. 17· απόφαση όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
Απόφαση 2003/907/ΚΕΠΠΑ του Συμβουλίου

της 22ας Δεκεμβρίου 2003

σχετικά με την εφαρμογή της κοινής θέσης 2003/297/ΚΕΠΠΑ όσον αφορά τη Βιρμανία/Μυανμάρ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή θέση 2003/297/ΚΕΠΠΑ, της 28ης Απριλίου 2003, όσον αφορά τη Βιρμανία/Μυανμάρ(1), και ιδίως το άρθρο 8, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,

Εκτιμώντας τα ακόλουθα:

(1) Σύμφωνα με το άρθρο 8 της κοινής θέσης 2003/297/ΚΕΠΠΑ, το Συμβούλιο, αποφασίζοντας κατόπιν προτάσεως κράτους μέλους ή της Επιτροπής, θεσπίζει τροποποιήσεις του καταλόγου που περιλαμβάνεται στο παράρτημα της εν λόγω κοινής θέσης όσον αφορά πρόσωπα για τα οποία απαιτούνται περιοριστικά μέτρα.

(2) Με την απόφαση 2003/461/ΚΕΠΠΑ(2), το Συμβούλιο ενημέρωσε τον κατάλογο που περιλαμβάνεται στο παράρτημα της κοινής θέσης 2003/297/ΚΕΠΠΑ.

(3) Λόγω του διορισμού των νέων μελών της κυβέρνησης της Βιρμανίας/Μυανμάρ στις 25 Αυγούστου 2003, απαιτείται περαιτέρω ενημέρωση του καταλόγου αυτού,

ΑΠΟΦΑΣΙΖΕΙ:

Άρθρο 1

Ο κατάλογος προσώπων που παρατίθεται στο παράρτημα της κοινής θέσης 2003/297/ΚΕΠΠΑ αντικαθίσταται από τον κατάλογο που παρατίθεται στο παράρτημα.

Άρθρο 2

Η παρούσα απόφαση παράγει αποτελέσματα από την ημερομηνία έκδοσής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 22 Δεκεμβρίου 2003.

Για το Συμβούλιο

Ο Πρόεδρος

A. Costa

(1) ΕΕ L 106 της 29.4.2003, σ. 36· κοινή θέση όπως τροποποιήθηκε από την απόφαση 2003/461/ΚΕΠΠΑ (ΕΕ L 154 της 21.6.2003, σ. 116).

(2) ΕΕ L 154 της 21.6.2003, σ. 116.

ΠΑΡΑΡΤΗΜΑ

Κατάλογος προσώπων στα οποία αναφέρεται το άρθρο 1

1. Κρατικό συμβούλιο ειρήνης και ανάπτυξης (SPDC)

>ΘΕΣΗ ΠΙΝΑΚΑ>

2. Περιφερειακοί διοικητές

>ΘΕΣΗ ΠΙΝΑΚΑ>

3. Αναπληρωτές περιφερειακοί διοικητές

>ΘΕΣΗ ΠΙΝΑΚΑ>

4. Υπουργοί

>ΘΕΣΗ ΠΙΝΑΚΑ>

5. Αναπληρωτές υπουργοί

>ΘΕΣΗ ΠΙΝΑΚΑ>

6. Πρώην κυβερνητικά στελέχη

>ΘΕΣΗ ΠΙΝΑΚΑ>

7. Λοιπές αρχές σχετικές με τον τουρισμό

>ΘΕΣΗ ΠΙΝΑΚΑ>

8. Ανώτεροι αξιωματικοί του Υπουργείου Αμύνης

>ΘΕΣΗ ΠΙΝΑΚΑ>

9. Μέλη του γραφείου του αρχηγού της στρατιωτικής υπηρεσίας πληροφοριών (OCMI)

>ΘΕΣΗ ΠΙΝΑΚΑ>

10. Αξιωματικοί του στρατού που διοικούν φυλακές και αστυνομία

>ΘΕΣΗ ΠΙΝΑΚΑ>

11. Ένωση αλληλεγγύης και ανάπτυξης (USDA)

>ΘΕΣΗ ΠΙΝΑΚΑ>

12. Πρόσωπα που επωφελούνται από την οικονομική πολιτική της κυβέρνησης

>ΘΕΣΗ ΠΙΝΑΚΑ>

13. Κρατικές επιχειρήσεις

>ΘΕΣΗ ΠΙΝΑΚΑ>
Απόφαση του Συμβουλίου

της 6ης Νοεμβρίου 2003

για το διορισμό ενός τακτικού και τριών αναπληρωματικών μελών της Επιτροπής των Περιφερειών από τη Σουηδία

(2003/794/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της σουηδικής Κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και των αναπληρωματικών μελών της Επιτροπής των Περιφερειών.

(2) Έχουν κενωθεί μία θέση τακτικού μέλους της Επιτροπής των Περιφερειών, συνεπεία της παραιτήσεως του κ. Rune HJÄLM, δύο θέσεις αναπληρωματικών μελών, συνεπεία της παραιτήσεως του κ. Hans KLINTBOM και του κ. Bengt-Anders JOHANSSON που γνωστοποιήθηκαν στο Συμβούλιο στις 6 Οκτωβρίου 2003 και ότι έχει κενωθεί μία θέση αναπληρωματικού μέλους συνεπεία της υποδείξεως της κας Mona-Lisa NORRMAN ως τακτικού μέλους,

ΑΠΟΦΑΣΙΖΕΙ:

Άρθρο μόνο

α) ως τακτικό μέλος της Επιτροπής των Περιφερειών διορίζεται:

κα Mona-Lisa NORRMAN

σε αντικατάσταση του κ. Rune HJÄLM

β) ως αναπληρωματικά μέλη της Επιτροπής των Περιφερειών διορίζονται:

1. κα Ulla NORGREN

σε αντικατάσταση του κ. Bengt-Anders JOHANSSON

2. κα Ewa-May KARLSSON

σε αντικατάσταση του κ. Hans KLINTBOM

3. κ. Kent PERSSON

σε αντικατάσταση της κας Mona-Lisa NORRMAN

για το υπόλοιπο της θητείας τους, δηλαδή έως τις 25 Ιανουαρίου 2006.

Βρυξέλλες, 6 Νοεμβρίου 2003.

Για το Συμβούλιο

Ο Πρόεδρος

G. Pisanu

(1) ΕΕ L 24 της 26.1.2002, σ. 38.
Απόφαση του Συμβουλίου

της 17ης Νοεμβρίου 2003

για το διορισμό ενός αναπληρωματικού μέλους από την Ισπανία στην Επιτροπή των Περιφερειών

(2003/815/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της ισπανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά τη λήξη της θητείας της κας Adela BARBERO FLOREZ, η οποία γνωστοποιήθηκε στο Συμβούλιο στις 27 Οκτωβρίου 2003, έμεινε κενή μια θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Darío DíAZ ALVAREZ, Director General de Relaciones Exteriores y Asuntos Europeos, Comunidad Autónoma del Principado de Asturias, Miembro Suplente, διορίζεται αναπληρωματικό μέλος της Επιτροπής των Περιφερειών σε αντικατάσταση της κας Adela BARBERO FLOREZ για το υπόλοιπο της θητείας της, δηλαδή έως τις 25 Ιανουαρίου 2006.

Βρυξέλλες, 17 Νοεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 24 της 26.1.2002, σ. 38.
Απόφαση της Επιτροπής

της 13ης Οκτωβρίου 2003

για τροποποίηση της απόφασης 98/371/EΚ σχετικά με την εισαγωγή νωπού χοιρείου κρέατος από τη Σλοβακία

[κοινοποιηθείσα υπό τον αριθμό Ε(2003) 3579]

(Κείμενο που παρουσιάζει ενδιαφέρον για τον ΕΟΧ)

(2003/742/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/EΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών,(1) όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως τα άρθρα 14, 15 και 16,

Εκτιμώντας τα ακόλουθα:

(1) Η απόφαση 98/371/EΚ της Επιτροπής(3), όπως τροποποιήθηκε τελευταία από την απόφαση 2003/533/EΚ(4) διέπει τους υγειονομικούς όρους και την κτηνιατρική πιστοποίηση που απαιτούνται για την εισαγωγή νωπών κρεάτων προερχόμενων από ορισμένες ευρωπαϊκές χώρες.

(2) Η Σλοβακία ανέφερε περίπτωση κλασσικής πανώλης των χοίρων σε αγριόχοιρους στην περιφέρεια Trnava που βρίσκεται εκτός των περιορισμένων και μολυσμένων περιοχών αγριόχοιρων.

(3) Η Σλοβακία έχει λάβει μέτρα για τον έλεγχο της κλασσικής πανώλης των χοίρων σε αγριόχοιρους και, συγκεκριμένα, απαγόρευσε τις εισαγωγές στην Κοινότητα χοιρείου κρέατος από την εν λόγω περιφέρεια.

(4) Συνεπώς, η περιφέρεια Trnava πρέπει να εξαιρεθεί από τις περιφέρειες από τις οποίες επιτρέπονται οι εισαγωγές χοιρείου κρέατος στην Κοινότητα όπως προβλέπεται στο παράρτημα I της απόφασης 98/371/EΚ.

(5) Ως εκ τούτου, η απόφαση 98/371/EΚ πρέπει να τροποποιηθεί αναλόγως.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα Ι και ΙΙ της απόφασης 98/371/EΚ αντικαθίστανται από το κείμενο των παραρτημάτων της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Οκτωβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 122 της 16.5.2003, σ. 36.

(3) ΕΕ L 170 της 16.6.1998, σ. 16.

(4) ΕΕ L 184 της 23.7.2003, σ. 33.

ΠΑΡΑΡΤΗΜΑ I

"ΠΑΡΑΡΤΗΜΑ I

Περιγραφή περιοχών ορισμένων ευρωπαϊκών χωρών που έχουν καθορισθεί για τους σκοπούς της πιστοποίησης της υγείας των ζώων

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

"ΠΑΡΑΡΤΗΜΑ II

Υγειονομικοί όροι που απαιτούνται για την πιστοποίηση ζώντων ζώων

>ΘΕΣΗ ΠΙΝΑΚΑ>

Σημείωση:

Οι εισαγωγές νωπού κρέατος για ανθρώπινη κατανάλωση επιτρέπονται μόνο εφόσον η Επιτροπή έχει εγκρίνει πρόγραμμα ελέγχου υπολειμμάτων στην τρίτη χώρα εξαγωγής."
Απόφαση του Συμβουλίου

της 20ής Οκτωβρίου 2003

για το διορισμό ενός τακτικού μέλους της Επιτροπής των Περιφερειών

(2003/770/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της κυβέρνησης των Κάτω Χωρών,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση του κ. H.F.M. EVERS, η οποία γνωστοποιήθηκε στο Συμβούλιο στις 2 Οκτωβρίου 2003, έμεινε κενή μία θέση τακτικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Η κα H.M.C. DWARSHUIS, διορίζεται τακτικό μέλος της Επιτροπής των Περιφερειών εις αντικατάσταση του κ. H.F.M. EVERS για το υπόλοιπο της θητείας του, δηλαδή έως τις 25 Ιανουαρίου 2006.

Λουξεμβούργο, 20 Οκτωβρίου 2003.

Για το Συμβούλιο

Ο Πρόεδρος

P. Maroni

(1) ΕΕ L 24 της 26.1.2002, σ. 38.
Απόφαση του Συμβουλίου

της 22ας Σεπτεμβρίου 2003

για τη σύναψη συμφωνίας για την τροποποίηση του πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, σχετικά με τη διαπίστωση της συμμόρφωσης και την αποδοχή βιομηχανικών προϊόντων (PECA)

(2003/705/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Η ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου(1), εφεξής "ευρωπαϊκή συμφωνία", τέθηκε σε ισχύ την 1η Φεβρουαρίου 1994.

(2) Στις 26 Φεβρουαρίου 2001, τα μέρη συνήψαν πρωτόκολλο της ευρωπαϊκής συμφωνίας σχετικά με τη διαπίστωση της συμμόρφωσης και την αποδοχή βιομηχανικών προϊόντων(2) (στο εξής "πρωτόκολλο").

(3) Το πρωτόκολλο στο άρθρο 8 περιορίζει την εφαρμογή του πρωτοκόλλου σε βιομηχανικά προϊόντα, καταγωγής των μερών, σύμφωνα με μη προτιμησιακούς κανόνες καταγωγής. Με στόχο τη βελτίωση του εμπορίου μεταξύ των μερών, για την απλοποίηση της λειτουργίας του πρωτοκόλλου και για τη βελτίωση της εναρμόνισης με τη θέση που θα ισχύσει μετά την προσχώρηση της Δημοκρατίας της Ουγγαρίας στην Ευρωπαϊκή Ένωση, ο περιορισμός αυτός θα πρέπει να διαγραφεί, μέσω τροποποίησης στο πρωτόκολλο.

(4) Η συμφωνία για την τροποποίηση του πρωτοκόλλου που υπογράφηκε στις Βρυξέλλες στις 31 Ιουλίου 2003 θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία για την τροποποίηση του πρωτοκόλλου της ευρωπαϊκής συμφωνίας που έχει συναφθεί με τη Δημοκρατία της Ουγγαρίας σχετικά με τη διαπίστωση της συμμόρφωσης και την αποδοχή βιομηχανικών προϊόντων (στο εξής "συμφωνία"), εγκρίνεται, εξ ονόματος της Ευρωπαϊκής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου διαβιβάζει, εξ ονόματος της Κοινότητας, τη διπλωματική διακοίνωση που προβλέπεται στο άρθρο 2 της συμφωνίας(3).

Βρυξέλλες, 22 Σεπτεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 347 της 31.12.1993, σ. 1.

(2) ΕΕ L 135 της 17.5.2001, σ. 37.

(3) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
Απόφαση του Συμβουλίου

της 22ας Σεπτεμβρίου 2003

για το διορισμό ενός αναπληρωματικού μέλους της Επιτροπής των Περιφερειών

(2003/684/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της γερμανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση του κ. Hans KAISER, η οποία γνωστοποιήθηκε στο Συμβούλιο στις 8 Ιουλίου 2003, έμεινε κενή μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Dieter ALTHAUS, Ministerpräsident des Freistaats Thüringen, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Hans KAISER για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 22 Σεπτεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 24 της 26.1.2002, σ. 38.
Απόφαση του Συμβουλίου

της 16ης Ιουνίου 2003

για το διορισμό μέλους τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)

(2003/C 148/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

'Εχοντας υπόψη:

τη συνθήκη περί ιδρύσεως της Ευρωπαϊκής Κοινότητας,

τον κανονισμό (ΕΚ) αριθ. 40/94 του Συμβουλίου της 20ής Δεκεμβρίου 1993 για το κοινοτικό σήμα(1), και ιδίως τα άρθρα 120 και 131,

την πρόταση που υπέβαλε το Διοικητικό Συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) στις 10 Απριλίου 2003,

ΑΠΟΦΑΣΙΖΕΙ:

Άρθρο μόνο

Η θητεία του κ. Walter PEETERS, ο οποίος γεννήθηκε στο Turnhout (Βέλγιο) στις 14 Ιουλίου 1944, ως μέλους τμήματος προσφυγών του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) ανανεώνεται για την περίοδο 1ης Ιουλίου 2004 έως 30 Ιουνίου 2009.

'Εγινε στο Λουξεμβούργο, στις 16 Ιουνίου 2003.

Για το Συμβούλιο

Ο Πρόεδρος

G. Papandreou

(1) ΕΕ L 11 της 14.1.1994, σ. 1. Κανονισμός που τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).
Απόφαση του Συμβουλίου

της 19ης Μαΐου 2003

για το διορισμό του προέδρου της στρατιωτικής επιτροπής της Ευρωπαϊκής Ένωσης

(2003/401/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,

Υπενθυμίζοντας την απόφαση 2001/79/ΚΕΠΠΑ του Συμβουλίου, της 22ας Ιανουαρίου 2001, για τη σύσταση της στρατιωτικής επιτροπής της Ευρωπαϊκής Ένωσης(1),

Εκτιμώντας τα ακόλουθα:

(1) Σύμφωνα με το άρθρο 3 της απόφασης 2001/79/ΚΕΠΠΑ, ο πρόεδρος της στρατιωτικής επιτροπής διορίζεται από το Συμβούλιο κατόπιν συστάσεως της εν λόγω επιτροπής που συνέρχεται σε επίπεδο αρχηγών ΓΕΕΘΑ.

(2) Κατά τη συνεδρίασή της στις 7 Μαΐου 2003, η στρατιωτική επιτροπή που συνήλθε σε επίπεδο αρχηγών ΓΕΕΘΑ συνέστησε να διοριστεί πρόεδρος της στρατιωτικής επιτροπής της Ευρωπαϊκής Ένωσης ο στρατηγός Rolando Mosca Moschini,

ΑΠΟΦΑΣΙΖΕΙ:

Άρθρο 1

Ο στρατηγός Rolando Mosca Moschini διορίζεται πρόεδρος της στρατιωτικής επιτροπής της Ευρωπαϊκής Ένωσης για τριετή περίοδο, που αρχίζει στις 9 Απριλίου 2004.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 19 Μαΐου 2003.

Για το Συμβούλιο

Ο Πρόεδρος

Γ. Παπανδρέου

(1) ΕΕ L 27 της 30.1.2001, σ. 4.
Απόφαση του Συμβουλίου

της 6ης Φεβρουαρίου 2003

σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Μάλτας, με την οποία προσαρτάται στη συμφωνία σύνδεσης μεταξύ της Ευρωπαϊκής Κοινότητας και της Μάλτας πρόσθετο πρωτόκολλο για την αμοιβαία διοικητική συνδρομή σε τελωνειακά ζητήματα

(2003/315/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,

την πρόταση της Επιτροπής(1),

Εκτιμώντας τα ακόλουθα:

(1) Για να καταστεί δυνατή η αμοιβαία διοικητική συνδρομή μεταξύ των δύο συμβαλλομένων μερών σε τελωνειακά ζητήματα, όπως προβλέπεται στη συμφωνία σύνδεσης μεταξύ της Ευρωπαϊκής Κοινότητας και της Μάλτας(2) που τέθηκε σε ισχύ την 1η Απριλίου 1971, κρίνεται αναγκαία η προσθήκη πρωτοκόλλου στην εν λόγω συμφωνία.

(2) Για το σκοπό αυτό, η Επιτροπή διαπραγματεύθηκε, εξ ονόματος της Κοινότητας, διμερή συμφωνία υπό μορφή ανταλλαγής επιστολών.

(3) Η συμφωνία υπό μορφή ανταλλαγής επιστολών θα πρέπει να εγκριθεί εξ ονόματος της Κοινότητας,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Μάλτας, με την οποία προστίθεται στη συμφωνία σύνδεσης μεταξύ της Ευρωπαϊκής Κοινότητας και της Μάλτας πρωτόκολλο για την αμοιβαία διοικητική συνδρομή σε τελωνειακά ζητήματα, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.

Βρυξέλλες, 6 Φεβρουαρίου 2003.

Για το Συμβούλιο

Ο Πρόεδρος

Π. Ευθυμίου

(1) EE C 45 E της 25.2.2003, σ. 90.

(2) ΕΕ L 61 της 14.3.1971, σ. 1.
Απόφαση της Επιτροπής

της 14ης Μαΐου 2003

για την έγκριση του σχεδίου εξάλειψης της κλασικής πανώλης των χοίρων σε αγριόχοιρους σε ορισμένες περιοχές του Βελγίου

[κοινοποιηθείσα υπό τον αριθμό Ε(2003) 1529]

(Τα κείμενα στη γαλλική και ολλανδική γλώσσα είναι τα μόνα αυθεντικά)

(Κείμενο που παρουσιάζει ενδιαφέρον για τον ΕΟΧ)

(2003/363/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2001/89/EΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 16 παράγραφος 1,

Εκτιμώντας τα ακόλουθα:

(1) Τον Νοέμβριο του 2002 επιβεβαιώθηκε η παρουσία κλασικής πανώλης των χοίρων στους αγριόχοιρους στο Βέλγιο.

(2) Λαμβάνοντας υπόψη την επιδημιολογική κατάσταση, το Βέλγιο υπέβαλε ένα σχέδιο για την εξάλειψη των αγριόχοιρων στις σχετικές περιοχές του Βελγίου.

(3) Το υποβληθέν σχέδιο εξετάστηκε και διαπιστώθηκε ότι ανταποκρίνεται στις διατάξεις της οδηγίας 2001/89/EΚ και ότι, ως εκ τούτου, πρέπει να εγκριθεί.

(4) Για λόγους διαφάνειας, είναι σκόπιμο να αναφερθούν στην παρούσα οδηγία οι γεωγραφικές περιοχές του Βελγίου στις οποίες θα εφαρμοστεί το σχέδιο εξάλειψης.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο που υπέβαλε το Βέλγιο για την εξάλειψη της κλασικής πανώλης των χοίρων σε αγριόχοιρους στις περιοχές που αναφέρονται στο παράρτημα.

Άρθρο 2

Το Βέλγιο θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 14 Μαΐου 2003.

Για την Επιτροπή

David Byrne

Μέλος της Επιτροπής

(1) ΕΕ L 316 της 1.12.2001, σ. 5.

ΠΑΡΑΡΤΗΜΑ

Το έδαφος του Βελγίου που βρίσκεται μεταξύ:

- του αυτοκινητόδρομου E40 (A3) από τα σύνορα με τη Γερμανία μέχρι τη διασταύρωση με την οδό N68,

- στη συνέχεια, της οδού N68 με κατεύθυνση βορείως, στο Eupen και στη συνέχεια στο Aachenerstraße μέχρι τη διασταύρωση με το Paveestraße,

- στη συνέχεια, από το Paveestraße μέχρι τη διασταύρωση με το Kirchstraße,

- στη συνέχεια, από το Kirchstraße, και, στη συνέχεια, προς το Bergstraße και το Neustraße μέχρι τη διασταύρωση με την οδό Olengraben,

- στη συνέχεια, της οδού Olengraben και, κατόπιν, στο Haasstraße μέχρι τη διασταύρωση με το Malmedystraße,

- στη συνέχεια, από το Malmedystraße στην οδό N68 με κατεύθυνση νοτίως μέχρι τη διασταύρωση με την οδό N62,

- στη συνέχεια, της οδού N62 στα ανατολικά και με κατεύθυνση νοτίως μέχρι τη διασταύρωση με τον αυτοκινητόδρομο E42 (A27),

- στη συνέχεια, του αυτοκινητόδρομου E42 (A27) μέχρι τα σύνορα με τη Γερμανία.